Diari Oficial de la Generalitat Valenciana


Sumari del DOGV 5389, del 16-11-2006 (2006/12132)

RESOLUCIÓ de 18 d'agost de 2006, de la Direcció General d'Ordenació, Avaluació i Investigació Sanitària de la Conselleria de Sanitat, que concedix l'acreditació a l'Hospital General Universitari d'Alacant per a fer extraccions de progenitors hematopoètics de sang de cordó umbilical.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5389

Data del DOGV
:   16-11-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/12640


Data del document
:   18-08-2006

Organisme emissor
:   Conselleria de Sanitat

Tipus de document
:   Resolució

Descriptors 

:   * Alacant
    * establiment hospitalari
    * trasplantament d'òrgans

RESOLUCIÓ de 18 d'agost de 2006, de la Direcció General d'Ordenació, Avaluació i Investigació Sanitària de la Conselleria de Sanitat, que concedix l'acreditació a l'Hospital General Universitari d'Alacant per a fer extraccions de progenitors hematopoètics de sang de cordó umbilical. [2006/12932]  
Luis E. Rosado bretón, director de l'Hospital General Universitari d'Alacant va presentar la sol·licitud d'acreditació d'este centre per a fer extraccions de progenitors hematopoètics de sang de cordó umbilical.  
La Direcció General d'Assistència Sanitària i la Direcció del Programa de Trasplantaments de la Comunitat Valenciana informen favorablement sobre l'acreditació sol·licitada.  
La Direcció Territorial de Sanitat d'Alacant ha comprovat que el centre té tots els requisits exigits per a esta acreditació.  
Fonaments jurídics  
1. La Direcció General d'Ordenació, Avaluació i Investigació Sanitària de la Conselleria de Sanitat és competent segons el que disposen l'Orde de 13 de gener de 2006, sobre l'acreditació de centres sanitaris de l'Agència Valenciana de Salut per a la pràctica d'activitats d'extracció i trasplantaments d'òrgans, teixits i cèl·lules, i els decrets 176/2004, de 24 de setembre, sobre l'Autorització de Centres, Servicis i Establiments Sanitaris, i 26/2005, de 04 de febrer, que aprova el Reglament Orgànic i Funcional de la Conselleria de Sanitat.  
2. S'ha complit el que establixen el Reial Decret 2070/1999, de 30 de desembre, que regula les activitats d'obtenció i utilització clínica d'òrgans humans i la coordinació territorial en matèria de donació i trasplantament d'òrgans i teixits, i l'Orde de 13 de gener de 2006 de l'Agència Valenciana de Salut.  
Vistos els antecedents de fet i els preceptes legals esmentats i la resta que s'apliquen, resolc concedir l'acreditació per a fer extraccions de progenitors hematopoètics de sang de cordó umbilical a l'Hospital General Universitari d'Alacant. Esta acreditació és vàlida durant un període de cinc anys a partir de la data d'esta resolució.  
L'acreditació pot ser revocada en qualsevol moment, si s'alteren o deixen de complir-se els requisits i les consideracions que l'han feta possible.  
Respecte a l'activitat que s'acredita, el centre queda sotmés a la inspecció i el control de la direcció del Programa de Trasplantaments de la Comunitat Valenciana, adscrit a la Direcció General d'Assistència Sanitària de la Conselleria de Sanitat.  
Esta resolució s'ha de comunicar a les persones interessades, amb l'advertiment que no exhaurix la via administrativa i que hi poden interposar un recurs d'alçada davant el conseller de Sanitat en el termini d'un mes comptador des de l'endemà de la notificació.  
València, 18 d'agost de 2006.. La directora general d'Ordenació, Avaluació i Investigació Sanitària: Pilar Viedma Gil de Vergara.